พอเห็นในกลุ่มคนรักสตาร์บัคเลยต้องรีบพุ่งตัวมาลอง เมนูใหม่ขายวันนี้วันแรก(28-03-2017)ตามข้อมูลในกลุ่ม แต่ไม่แน่ใจว่าขายถึงเมื่อไหร่นะคะ เมนูนี้เป็นเมนูต้อนรับฤดูใบไม้ผลิ 2017 ต่างประเทศคงได้ชิมล่วงหน้ากันไปแล้วแต่สำหรับบ้านเราก็ใจดีมีเข้ามาเหมือนกัน

Green Tea Strawberry Blossom Frappuccino (แก้วเล็กราคา 170 บาท) – เมนูนี้คือชาเขียวปั่นเติมหน้าด้วยวิปครีมสตอเบอร์รี่ ขอบรรยายว่า...ด้านล่างจะเป็นวิปครีมสตอเบอร์รี่นุ่มๆรองก้นแก้ว ตามมาด้วยชาเขียวปั่นสูตรเฉพาะของสตาร์บัคที่ปั่นผสมผสานกับ freeze dried strawberry เป็นชิ้นๆ ทำให้เกิดรสชาติที่ละมุน นุ่มนวล ด้านบนมีวิปครีมสตอเบอร์รี่ตกแต่งหน้า โรยด้วยผงชาเขียวทำให้ดูเหมือนดอกซากุระที่กำลังบานในฤดูใบไม้ผลิ 

คอนเซปคืออลังการงานสร้าง หน้าตาก็สวยดี เหมือนหญิงสาวแรกแย้มจริงๆ 55555 ว่าด้วยเรื่องของรสชาติ แพรสั่ง non-fat milk ลืมบอกว่า no syrup เท่าที่ลองชิมก็หวานกำลังดี ชาเขียวสั่งธรรมดาก็เข้มข้นใช้ได้ ใครอยาก extra ก็ไม่ว่ากัน ดีที่มีรสสตอเบอร์รี่ตัดกัน หวานๆมีเปรี้ยวติดนิดๆ เมนูนี้อร่อยดีค่ะ ผ่านนะ 9/10  

เอ้า.. ใครคอสตาร์บัค ไปลองกันเลยค่ะ !!!